
 Nr. 27733/28.02.2019
Răspuns la solicitările de clarificări 

Referitor la solicitările de clarificări primite din partea operatorilor economici, privind atribuirea contractului de prestări servicii de organizare evenimente pentru 8 cursuri de perfecţionare şi un curs de formare formatori, necesare pentru proiectul “ALEGE LIBERTATEA, SPUNE “NU” CORUPŢIEI”, COD SMIS 117676, transmitem răspunsul nostru după cum urmează:
Solicitarea nr. 1:

„Organizarea la Bucuresti a 8 sesiuni de formare cu cate 25 de participanti

1 Asigurarea serviciilor de catering, respectiv coffee-break si pranz pentru 200 participanti.

Va rugam specificati locatiile de desfasurare a celor 8 sesiuni de formare, care sunt perioadele orientative de desfasurare a sesiunilor de formare si daca se vor desfasura mai multe sesiuni de formare in paralel.“

           Răspuns la solicitarea nr. 1:

Cele 8 sesiuni de formare cu câte 25 de participanți se vor desfăşura la sediul Primăriei Sectorului 2 din str. Chiristigiilor, nr. 11-13, sector 2, Bucureşti, în perioada aprilie 2019 – iunie 2019. Durata totală a unei sesiuni este de 8 ore și se va desfășura pe parcursul a două zile, câte 4 ore pe zi, nu se vor desfășura mai multe sesiuni de formare în paralel.
Datele estimative de desfășurare a cursurilor sunt:

· 15,16 aprilie Grupa I

· 6,7 mai Grupa II

· 13,14 mai Grupa III

· 15,16 mai Grupa IV

· 20,21 mai Grupa V

· 22,23 mai Grupa VI

· 27,28 mai Grupa VII

· 29,30 mai Grupa VIII

Facem mențiunea că datele de mai sus pot suferi modificări. 

Solicitarea nr. 2:

„Pentru pauza de cafea, prestatorul (ofertantul câştigător) va asigura următoarele tipuri de produse în cantităţi suficiente pentru numărul de participanţi şi în funcţie de solicitarea autorităţii contractante, după caz: băutură caldă (cafea/ceai, inclusiv lapte pentru cafea si zahăr) si rece (apă plată/minerală, băuturi răcoritoare), produse dulci şi sărate (cel puţin 4 sortimente). Sortimentele finale se decid împreună cu Autoritatea Contractantă înaintea evenimentului. Va rugam specificati cate pauze de cafea vor fi pentru fiecare sesiune de formare.“

Răspuns la solicitarea nr. 2:

Fiecare sesiune de formare se va desfăşura pe parcursul a două zile, câte 4 ore pe zi şi va avea o singură pauză de cafea pe zi, după primele două ore de curs. Astfel, fiecare sesiune de formare va avea două pauze de cafea. 


